CELEX: 62018TN0723
Language: et
Date: 2018-12-07 00:00:00
Title: Kohtuasi T-723/18: 7. detsembril 2018 esitatud hagi – Barata versus parlament

25.2.2019   
            
            
               ET
            
            
               Euroopa Liidu Teataja
            
            
               C 72/32
            
         
      7. detsembril 2018 esitatud hagi – Barata versus parlament
      (Kohtuasi T-723/18)
      (2019/C 72/41)
      Kohtumenetluse keel: inglise
      
         Pooled
      
      
         Hageja: João Miguel Barata (Evere, Belgia) (esindajad: advokaadid G. Pandey, D. Rovetta ja V. Villante)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  esiteks tühistada Euroopa Parlamendi peasekretariaadi 23. juuli 2018. aasta otsus, millega kaebused, mis hageja Euroopa Liidu ametnike personalieeskirjade artikli 90 lõike 2 alusel 2. veebruaril 2018 ja 13. aprillil 2018 esitas, rahuldamata jäeti;
               
            
                  —
               
               
                  teiseks tühistada personaliarenduse direktori 22. märtsi 2018. aasta otsus, millega keelduti uuesti läbi vaatamast hageja taotlust osaleda 2017. aasta sertifitseerimismenetluse koolituskavas ja jäeti tegelikult 2017. aasta sertifitseerimismenetlusest kõrvale;
               
            
                  —
               
               
                  kolmandaks tühistada personaliarenduse direktori 8. detsembri ja 21. detsembri 2017. aasta otsused, millega loeti hageja kandideerimistaotlus vastuvõetamatuks üksnes seetõttu, et tema taotluses, mille ta esitas 2017. aasta sertifitseerimismenetluse koolituskavas osalemiseks, puudus lisade loetelu;
               
            
                  —
               
               
                  neljandaks tühistada parlamendi 1. märtsi 2018. aasta otsus, millega anti hagejale teada üldised tulemused ja millega tema nime ei kantud taotluse vastuvõetamatuse tõttu 2017. aasta sertifitseerimismenetluseks välja valitud ametnike nimekirja;
               
            
                  —
               
               
                  viiendaks tühistada 22. septembri 2017. aasta sisekonkursi teadaanne, mis tehti personalile teatavaks;
               
            
                  —
               
               
                  viimaseks tühistada eespool nimetatud koolituskavas osalemiseks välja valitud ametnike nimekirja eelnõu.
               
            
                  —
               
               
                  Esimese võimalusena tunnistada asjakohasel juhul personalieeskirjade artikkel 90 käesolevas asjas kehtetuks ja kohaldamatuks vastavalt ELTL artiklile 277.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimese väite kohaselt on rikutud põhjendamiskohustust, personalieeskirjade artiklit 25 ja ELTL artiklit 296.
               
            
                  2.
               
               
                  Teise väite kohaselt on rikutud proportsionaalsuse põhimõtet, hea halduse põhimõtet, kaitseõigusi ja hageja õigust olla ära kuulatud ning seega Euroopa Liidu põhiõiguste harta artiklit 41.
               
            
                  3.
               
               
                  Kolmanda väite kohaselt on rikutud õigus heale haldusele, mis on tagatud Euroopa Liidu põhiõiguste harta artiklis 41, ja lisaks tehtud ilmne kaalutlusviga.
               
            
                  4.
               
               
                  Neljanda väite kohaselt on rikutud määruse nr 1/58 (1) artikleid 1, 2, 3 ja 4 ning lisaks rikutud võrdse kohtlemise põhimõtet ja diskrimineerimiskeelu põhimõtet.
               
            
         (1)  15. aprilli 1958. aasta määrus nr 1, millega määratakse kindlaks Euroopa Majandusühenduses kasutatavad keeled (EÜT 1958, 17, lk 385; ELT eriväljaanne 01/01, lk 3).